Aljoša Jurinić
2026-09-03 21:00 - 23:00 (Europe/Zagreb) | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Aljoša Jurinić jedan je od najistaknutijih hrvatskih pijanista svjetskog glasa, opisan kao glazbenik s “rijetkim spojem šarma i majstorstva”. Na ovom recitalu donosi program koji prolazi kroz Beethovena, Schumanna, Debussyja, Chopina, Doru Pejačević i Claru Schumann — uzbudljiv put od dramatičnih sonata do intimnih glazbenih minijatura.

Mariachi Los Caballeros
2026-09-08 21:00 - 23:00
Mariachi nije samo glazba — to je slika arene, pijeska, boja i mirisa, kako kaže Ivan Androić, pjevač i utemeljitelj zagrebačkih Mariachi Los Caballerosa. Ovaj jedinstveni sastav, koji je proputovao Hrvatsku, Europu i Meksiko donosi večer meksičkog glazbenog duha u svom punom sjaju.

Zagreb Klezmer Kvintet
2026-09-09 21:00 - 23:00
Zagreb klezmer kvintet u svojem programu zrcali inovativnost obrada autentičnog klezmera s glazbenim utjecajem jazza, klasike i orijentalnih melodija. Nastupaju: Bruno Philipp, klarinet, Krunoslav Marić, violina, Luka Žižić, trombon i klavir, Zvonimir Šestak, kontrabas

Homage Collective: Glazba Alfija Kabilja
2026-09-10 21:00 - 23:00
Homage Collective je zagrebački glazbeni kolektiv osnovan 2022. godine, prepoznatljiv po konceptu „Homage Collective plays…“ u kojem kroz tematske koncerte kolektivni ansambl reinterpretira djela važnih međunarodnih i domaćih glazbenih autora. Ovoga puta kolektiv na Scenu Amadeo donosi glazbu Alfija Kabilja.

Martina Filjak & Monika Leskovar
2026-09-11 21:00 - 23:00
Martina Filjak i Monika Leskovar dvije su od najcjenjenijih hrvatskih glazbenica na svjetskoj sceni. Njihova komorna suradnja opisivana je kao susret “nježne, a istodobno strastvene interpretacije uz tehničku perfekciju”. Ove godine za Scenu Amadeo pripremaju večer Pärtovog Fratresa, Schumanna, Brahmsove sonate i Piazzollinog Le Grand Tanga.

Tisja Kljaković-Braić & Merima Ključo: U malu je uša đava
2026-09-12 21:00 - 23:00
Književno-glazbeno scensko djelo umjetnice Tisje Kljaković-Braić i koncertne harmonikašice Merime Ključo nastalo je prema istoimenoj knjizi Tisje Kljaković-Braić te donosi scensko iskustvo koje briše granice između književnosti, kazališta i glazbe. Umjesto klasične kazališne predstave ili konvencionalne promocije knjige, riječ je o književno-glazbenom scenskom predstavljanju u kojem riječ i glazba ulaze u suptilan dijalog i zajedno oblikuju scenski prostor.

Miroslav Tadić, gitara & Yvette Holzwarth, violina: This Train – pruga bez granica
2026-09-13 21:00 - 23:00
I ove godine vlak BalkanAmericana Miroslava Tadića i Yvette Holzwarth prolazi kroz svoju omiljenu postaju, scenu Amadeo. Klasika, Flamenko, Jazz, Blues, Americana i balkanski folklor složno žive na ovom putovanju punom mašte, improvizacije i nepredvidljivih zaokreta.
